
[bookmark: _Hlk222853913]«ՊԵՏԱԿԱՆ ՍԱՀՄԱՆԻ ԱՎՏՈՄՈԲԻԼԱՅԻՆ ԱՆՑՄԱՆ ԿԵՏԵՐՈՎ ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆԻՑ ԲԵՌՆԱՏԱՐ ՏՐԱՆՍՊՈՐՏԱՅԻՆ ՄԻՋՈՑՆԵՐԻ՝ ԱՌԱՆՑ ԿՈՒՏԱԿԱՅԻՆ ԿԱՅԱՆԱՏԵՂԻ ՄՈՒՏՔ ԳՈՐԾԵԼՈՒ ՄԵԿՆՄԱՆ ԴԵՊՔԵՐԸ, ԱՌԱՆՁԻՆ ԲԵՌՆԱՏԱՐ ՏՐԱՆՍՊՈՐՏԱՅԻՆ ՄԻՋՈՑՆԵՐԻ՝ ԿՈՒՏԱԿԱՅԻՆ ԿԱՅԱՆԱՏԵՂԻՆԵՐԻՑ ԲԱՑԹՈՂՆՄԱՆ ԱՌԱՋՆԱՀԵՐԹՈՒԹՅՈՒՆՆԵՐԸ, ԿՈՒՏԱԿԱՅԻՆ ԿԱՅԱՆԱՏԵՂԻՆԵՐԻ ԿԱԶՄԱԿԵՐՊՄԱՆ ԳՈՐԾՈՒՆԵՈՒԹՅՈՒՆ ԻՐԱԿԱՆԱՑՆՈՂՆԵՐԻ՝ ՀԵՐԹԵՐԻ ԿԱՌԱՎԱՐՄԱՆ ՀԱՄԱԿԱՐԳԻՆ ՄԻԱՆԱԼՈՒ ԿԱՐԳԸ, ԿՈՒՏԱԿԱՅԻՆ ԿԱՅԱՆԱՏԵՂԻՆԵՐԻ ԿԱԶՄԱԿԵՐՊՄԱՆ ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆ ՊԱՀԱՆՋՆԵՐԸ, ԿՈՒՏԱԿԱՅԻՆ ԿԱՅԱՆԱՏԵՂԻՆԵՐՈՒՄ ՀԵՐԹԱԳՐՄԱՆ ԾԱՌԱՅՈՒԹՅԱՆ ՎՃԱՐԻ ԱՌԱՎԵԼԱԳՈՒՅՆ ՉԱՓԸ, ԻՆՉՊԵՍ ՆԱԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ՍԱՀՄԱՆԻ ԱՅՆ ԱՎՏՈՄՈԲԻԼԱՅԻՆ ԱՆՑՄԱՆ ԿԵՏԵՐԸ ՍԱՀՄԱՆԵԼՈՒ ՄԱՍԻՆ, ՈՐՏԵՂԻՑ ԲԵՌՆԱՏԱՐ ՏՐԱՆՍՊՈՐՏԱՅԻՆ ՄԻՋՈՑՆԵՐԻ ՄԵԿՆՈՒՄԸ ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆԻՑ ԿԱՐՈՂ Է ԻՐԱԿԱՆԱՑՎԵԼ ՄԻԱՅՆ ԿՈՒՏԱԿԱՅԻՆ ԿԱՅԱՆԱՏԵՂԻ ՄՈՒՏՔ ԵՎ ԵԼՔ ԳՈՐԾԵԼՈՒՑ ՀԵՏՈ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

Իրավական ակտերի ընդունման անհրաժեշտությունը, ընթացիկ իրավիճակը և խնդիրները.
 2026 թվականի մարտի 4-ին ընդունվել է «Մաքսային կարգավորման մասին» օրենքում լրացում կատարելու մասին» ՀՕ-82-Ն օրենքը, որով սահմանվել են Հայաստանի Հանրապետությունից մեկնող բեռնատար տրանսպորտային միջոցների համար հերթերի կառավարման համակարգի կիրառման կարգավորումները։ Նշված օրենքի 1-ին հոդվածով «Մաքսային կարգավորման մասին» օրենքում լրացվող նոր 69.1-ին հոդվածի 3-7-րդ մասերով մի շարք իրավահարաբերությունների սահմանումը վերապահվել է Հայաստանի Հանրապետության կառավարությանը, որի ապահովման նպատակով մշակվել է Հայաստանի Հանրապետության կառավարության որոշման նախագիծը։
Կարգավորման առարկան, ակնկալվող արդյունքը.
Վերը նշվածին համապատասխան՝ Հայաստանի Հանրապետության կառավարության որոշման նախագծով առաջարկվում է սահմանել՝
1) պետական սահմանի ավտոմոբիլային անցման կետերով Հայաստանի Հանրապետությունից բեռնատար տրանսպորտային միջոցների՝ առանց կուտակային կայանատեղի մուտք գործելու մեկնման դեպքերը,
2) առանձին բեռնատար տրանսպորտային միջոցների՝ կուտակային կայանատեղիներից բացթողնման առաջնահերթությունները,
3) կուտակային կայանատեղիների կազմակերպման գործունեություն իրականացնողների՝ հերթերի կառավարման համակարգին միանալու կարգը,
4) կուտակային կայանատեղիների կազմակերպման գործունեության իրականացման պահանջները,
5) կուտակային կայանատեղիներում հերթագրման ծառայության վճարի առավելագույն չափը,
6) [bookmark: _GoBack]Հայաստանի Հանրապետության պետական սահմանի այն ավտոմոբիլային անցման կետերը, որտեղից բեռնատար տրանսպորտային միջոցների մեկնումը Հայաստանի Հանրապետությունից կարող է իրականացվել միայն կուտակային կայանատեղի մուտք և ելք գործելուց հետո։
Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.
Նախագիծն առնչվում է ՀՀ կառավարության 12․12․2019թ․ N 1830-Լ որոշմամբ հաստատված՝ ՀՀ պետական եկամուտների կոմիտեի զարգացման և վարչարարության բարելավման ռազմավարության՝ «2.1.4. Մաքսային հսկողության արդյունավետության բարձրացում» միջոցառմանը և ՀՀ պետական եկամուտների կոմիտեի նախագահի 30.12.2025թ. N 1833-Լ հրամանի N 4 հավելվածով հաստատված` մաքսային ծառայության առաջիկա տարիների զարգացման ռազմավարական ծրագրից բխող միջոցառումների ծրագրի «2.2.6. ՀՀ պետական սահմանի անցման կետերում ՀՀ-ից մեկնող բեռնատար տրանսպորտային միջոցների սահմանահատման գործընթացի պարզեցմանն ուղղված աշխատանքների նախաձեռնում» միջոցառմանը։
Նախագծերի մշակման գործընթացում ներգրավված ինստիտուտները և անձինք. 
Նախագիծը մշակվել է Հայաստանի Հանրապետության պետական եկամուտների կոմիտեի կողմից:
Լրացուցիչ ֆինանսական միջոցների անհրաժեշտության վերաբերյալ.
Նախագծի ընդունմամբ լրացուցիչ ֆինանսական միջոցների ներգրավման անհրաժեշտություն առկա չէ:
Պետական բյուջեի եկամուտներում և ծախսերում սպասվելիք փոփոխությունների վերաբերյալ.
Նախագծի ընդունմամբ Հայաստանի Հանրապետության պետական բյուջեում եկամուտների և ծախսերի ավելացում կամ նվազեցում չի նախատեսվում։ 

